《答潞城令谷大同》
宋代·李复

萧条寒邑古风深，应叹光阴恨陆沉。
莫厌荒山轻廪粟，须思美政慰民心。
门连露草常封印，吏散秋堂静试琴。
欲约仙凫终未得，东城何日听车音。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。